
  „V PRVOM RADE SI NÁJDEM MUŽA,“ vyhlásila Cassandra Belmontová, ovdovená lady Pagetová. Stála pri okne vobývačke vdome, ktorý si prenajala na Portman Street vLondýne. Dom bol zariadený, ale nábytok vrátane kobercov azávesov pamätal lepšie časy. Možno zariadenie pamätalo lepšie časy už pred desiatimi rokmi. Pôsobilo veľmi ošarpane, čo zodpovedalo situácii lady Pagetovej.


  „Chcete sa vydať?“ zvolala ohromene jej spoločníčka Alice Haytorová.


  Cassandra saopovržlivo uškrnula, upierala unavený pohľad na ženu, ktorá práve prechádzala po ulici, držiac za ruku chlapčeka, ktorý buď nechcel, aby ho držali za ruku, alebo nechcel, aby sa náhlili. Je to jeho matka? Opatrovateľka? Aj tak na tom nezáležalo. Vzdorujúci chlapec ani jeho duševné rozpoloženie ju teraz nezaujímali. Mala dosť vlastných starostí.


  „To rozhodne nie,“ odpovedala na otázku spoločníčky. „Okrem toho by som si musela nájsť nejakého blázna.“


  „Blázna?“


  Cassandra sa usmiala, no nebol to šťastný úsmev, ani sa neobrátila kAlice. Žena sdieťaťom zmizli zdohľadu. Opačným smerom sa náhlil džentlmen amračil sa na zem pod svojimi nohami. Zrejme meškal na nejaké stretnutie ajeho život bezpochyby závisel od toho, aby tam došiel načas. Možno mal pravdu. Amožno sa mýlil.


  „Iba blázon by sa so mnou oženil,“ vysvetlila. „Nie, rozhodne nehľadám muža na to, aby sa stal mojím manželom, Alice.“


  „Ach, Cassie,“ ustarostene vzdychla jej spoločníčka, „iste nemáte na mysli...“ Nedokončila vetu aani nebolo treba. Cassandra mohla mať na mysli iba jedno.


  „Veru mám, Alice,“ Cassandra sa obrátila apozrela na ňu pobaveným posmešným pohľadom. Alice zvierala opierky stoličky apredkláňala sa, akoby chcela vstať, no neurobila to. „Si zhrozená?“


  „Keď sme sa rozhodli prísť do Londýna,“ poznamenala Alice, „chceli ste si hľadať zamestnanie. Obe sme ho chceli hľadať. Aj Mary.“


  „Nebol to veľmi realistický plán, čo?“ Cassandra sa zasmiala, no neznelo to veľmi pobavene. „Nikto netúži prijať gazdinú akuchárku, ktorá má malú dcéru, ale nikdy nebola vydatá. Akeby som napísala odporúčací list, asi by som tým Mary veľmi nepomohla, však? Prepáč, Alice, no zrejme sa nenájde veľa ľudí, ktorí by túžili prijať za guvernantku štyridsaťročnú ženu, keď je naporúdzi dosť mladších. Mrzí ma, že som to vyslovila nahlas, ale mladosť je teraz prvoradá. Keď som bola malá, bola si mi skvelou guvernantkou, aodkedy som dospela, bola si skvelou spoločníčkou apriateľkou, ale tvoj vek hrá proti tebe. Pokiaľ ide omňa, ak nejako nezamaskujem svoju totožnosť, čo by mi veľmi nepomohlo, keby prišiel čas vyrukovať sodporúčaniami, na trhu práce aj na akomkoľvek inom trhu som odsúdená na neúspech. Predpokladám, že nikto nebude chcieť prijať do zamestnania vrahyňu, čo zabila manžela sekerou.“


  „Cassie!“ zvolala jej bývalá guvernantka aruka jej vyletela kústam. „Tak osebe nesmiete hovoriť. Ani len zo žartu.“


  Cassandre sa nezdalo, že by žartovala. Ale napriek tomu sa zasmiala.


  „Ľudia radi preháňajú, nemyslíš?“ nadhodila. „Apridávajú nové anové klamstvá. Polovica sveta tomu verí, Alice – pretože je zábavné veriť takej absurdnosti. Ľudia budú predo mnou utekať skrikom, len čo vyjdem na ulicu. Budem si musieť nájsť smelého chlapa.“


  „Ach, Cassie,“ Alice sa zaliali oči slzami, „bola by som rada, keby ste ne...“


  „Pokúsila som sa zarobiť majetok hazardnými hrami,“ pokračovala Cassandra aodratúvala na prstoch, akoby mali prísť ďalšie pokusy. „Keby som nemala trochu šťastia, bola by som od stola odišla ešte chudobnejšia, než som bola. Atak som zhrabla výhru autekala. Pochopila som, že nemám nervy na to, aby sa zo mňa stala hazardná hráčka, auž vôbec nemám na to schopnosti. Okrem toho mi bolo pod tým vdovským závojom naozaj horúco azopár ľudí sa otvorene pokúšalo odhaliť, kto som.“


  Vystrčila druhý prst, ale nemala čo dodať. Nič iné neskúšala, lebo nijaká iná možnosť neexistovala. Okrem jednej.


  „Ak nebudem môcť na budúci týždeň zaplatiť nájomné,“ vysvetľovala, „ocitneme sa na ulici, Alice, ato by bolo mrzuté.“


  Opäť sa zasmiala.


  „Možno by ste sa mali znova obrátiť na svojho brata, Cassie,“ navrhla Alice. „Určite bude...“


  „Už som sa na Wesleyho obrátila,“ pripomenula jej Cassandra rázne. „Požiadala som ho oprístrešie, kým nájdem spôsob, ako žiť nezávisle. Avieš, čo mi odpovedal? Vraj ho to veľmi mrzí, rád by mi pomohol, ale odchádza na potulky po Škótsku so skupinou priateľov, atí by boli sklamaní, keby na poslednú chvíľu odriekol účasť. Kam konkrétne do Škótska by som mala vyslať svoju žiadosť, Alice? Amala by som ho tentoraz prosiť poníženejšie? Prosiť nielen vo svojom mene, ale aj za teba, Mary aBelindu? Aha, áno, aj vtvojom mene, Roger. Myslel si, že som na teba zabudla?“


  Veľký huňatý pes neurčitej rasy vstal zležoviska pri kozube adokrivkal knej. Poškrabkala ho za jedným uchom – druhé mu chýbalo. Kríval, pretože mu od kolena chýbala jedna noha. Pozrel na ňu jedným zdravým okom ašťastne dychčal. Vždy pôsobil neupravene, hoci srsť mal čistú akaždý deň ho kefovali. Cassandra ho aj teraz postrapatila oboma rukami.


  „A nešla by som za Wesleym, ani keby bol vLondýne,“ vyhlásila, keď si pes ľahol kjej nohám aspokojne si položil hlavu medzi laby. Znova sa obrátila koknu aklopkala prstami po podobločnici. „Nie, musím si nájsť chlapa. Bohatého chlapa. Veľmi bohatého. Aby nás vydržiaval. Nebude to nijaká charita, Alice. Bude to zamestnanie aja mu za tie peniaze poskytnem veľkú hodnotu.“


  V hlase jej znelo silné opovrhnutie, hoci nebolo jasné, či bolo určené tomu neznámemu džentlmenovi, ktorý sa stane jej ochrancom, alebo jej samej. Deväť rokov bola manželkou, ale nikdy nebola milenkou.


  Ateraz sa ňou stane.


  „Ach,“ vzdychla Alice nešťastne, „skutočne sme dospeli tak ďaleko? To nedopustím. Musí existovať iné riešenie. Ja to naozaj nedopustím. Najmä ak jedným zdôvodov je to, že sa cítite povinná postarať sa omňa.“


  Cassandra sledovala pohľadom ošarpaný koč, ktorý sa trmácal popod jej okno – kočiš vyzeral rovnako starý ako koč.


  „Takže ty to nedopustíš?“ spýtala sa. „Nemôžeš mi vtom zabrániť, Alice. Časy, keď som bola Cassandra aty slečna Haytorová, dávno pominuli. Zostalo mi veľmi málo. Takmer nijaké peniaze, nijaká povesť. Za múrmi tohto domu nemám priateľov ani priateľky, nijakých príbuzných, ktorí by sa mi náhlili pomôcť. Ale mám čosi, čo mi zabezpečí príjem avráti nám do života pocit istoty. Som krásna. Apríťažlivá.“


  Za iných okolností by tá samochvála vyznela neodpustiteľne domýšľavo. Ale ona ju vyslovila skôr posmešne. Hoci to bola pravda, nemala právo byť namyslená. Svoju krásu mohla skôr preklínať. Vosemnástich rokoch si ňou získala bohatého manžela. Počas deviatich rokov manželstva jej zaistila nespočetné množstvo obdivovateľov. Ale nakoniec jej priniesla väčšiu mizériu, než si vedela predstaviť. Najvyšší čas, aby krásu využila vo svoj prospech – aby získala peniaze na nájomné, na jedlo aoblečenie, aešte pár šestákov navyše na horšie časy.


  Nie pár šestákov. Veľa šestákov. Kdežeby horšie časy! Ona ajej priateľky budú žiť vprepychu. Bola si tým istá. Muž, ktorý zaplatí za jej služby, bude draho platiť – alebo sa bude dívať, ako mu ju preberie iný.


  Nezáležalo na tom, že má dvadsaťosem rokov. Vyzerá lepšie než vosemnástich. Na správnych miestach pribrala atvár, ktorú mala vosemnástich rokoch peknú, časom ešte väčšmi opeknela do klasickej krásy. Vlasy medenej farby jej za tie roky nestmavli ani nestratili lesk. Auž nebola naivné mladé dievča. Teraz už vedela, čo poteší mužov. Vtejto chvíli je vLondýne určite džentlmen, ktorý bude ochotný obetovať aj majetok, len aby ju dostal, akúpi si exkluzívne právo na jej služby. Vskutočnosti takých džentlmenov bolo iste viac, ale ona si vyberie iba jedného. Aten džentlmen teraz určite prahne po zmyselnej rozkoši ztoho, že ju má, hoci to ani nevie.


  Bude po nej túžiť viac, než vživote po niekom alebo niečom túžil.


  Nenávidela mužov.


  „Cassie,“ ozvala sa Alice – Cassandra obrátila hlavu aspýtavo na ňu pozrela, „nemáme tu nijakých známych. Ako sa chcete zoznámiť surodzeným mužom?“


  Hovorila víťazoslávne, akoby chcela, aby tá úloha bola beznádejná – čo bezpochyby chcela.


  „Ešte vždy som predsa lady Pagetová, nie?“ vyhlásila. „Vdova po barónovi! Aešte vždy mám fajnové šaty adoplnky, ktoré mi Nigel nakúpil, ikeď možno už vyšli zmódy. Aje spoločenská sezóna, Alice. Vmeste sú všetci dôležití ľudia akaždý deň sa konajú večierky, bály, soirée, pikniky či iné spoločenské podujatia. Nebude ťažké navštíviť aj tie najveľkolepejšie.“


  „Bez pozvánky?“ Alice sa zamračila.


  „Zabudla si,“ podotkla Cassandra, „ako všetky hostiteľky túžia, aby na ich večierku bolo čo najviac hostí? Nečakám, že ma pošlú preč odo dverí, do ktorých sa rozhodnem vstúpiť. Odvážne vojdem hlavným vchodom. Stačí, keď vojdem raz – na môj účel to poslúži. Dnes popoludní sa spolu pôjdeme prejsť do Hyde Parku, Alice – samozrejme, vtedy, keď tam chodí čo najviac ľudí. Počasie je dobré aobjaví sa tam celá smotánka, aby videla aaby videli aj ju. Oblečiem si čierne šaty ačierny čepiec so závojom. Predpokladám, že ma poznajú skôr podľa povesti než podľa tváre – už je to dobrých pár rokov, čo som tu bola naposledy. Ale zatiaľ radšej neriskujem, lepšie bude, keď ma nespoznajú hneď.“


  Alice si vzdychla, oprela sa na stoličke, iba krútila hlavou.


  „Dovoľte, aby som vo vašom mene napísala pokojný, zmierlivý list lordovi Pagetovi,“ navrhla. „Nemal právo vyhnať vás zCarmel Housu, Cassie, keď sa tam rok po otcovej smrti rozhodol nasťahovať. Podmienky vašej manželskej zmluvy boli jasné. Vprípade manželovej smrti ste mali dostať vdovský dom. Aslušnú finančnú zábezpeku. Ajštedré výnosy zmajetku. Za ten rok, čo tam býval, ste nedostali nič, hoci ste mu neraz písali aspytovali sa, kedy sa právne otázky vyriešia. Možno tomu jednoducho nerozumel.“


  „Nemá zmysel obrátiť sa naňho,“ odvetila Cassandra. „Bruce mi dal jasne najavo, že moju slobodu považuje za dostatočnú výmenu za všetko ostatné. Zo smrti jeho otca ma neobvinili, lebo neboli nijaké dôkazy, že som ho zabila. Ale sudca alebo porota ma môžu uznať za vinnú aj bez dostatočných dôkazov. Akeby sa to stalo, obesili by ma, Alice. Bruce súhlasil stým, že proti mne nevznesie obvinenie, ak odídem zCarmel Housu anikdy viac sa nevrátim – aak tam nechám aj všetky svoje šperky anebudem si nárokovať na výnosy zmajetku.“


  Alice na to nemala čo povedať. Veľmi dobre to všetko vedela, zbytočne by sa hádala. Cassandra sa rozhodla vzdať bez boja. Za posledných deväť – teraz už desať – rokov zažila násilia akurát dosť. Atak sa rozhodla jednoducho odísť spriateľkami auspokojila sa stým, že je na slobode.


  „Nebudem hladovať, Allie,“ vyhlásila. „Ani ty, Mary či Belinda. Postarám sa ovás. Ach, pravdaže, aj oteba, Roger,“ dodala ašpičkou črievice pošteklila psa po bruchu. Pes iba lenivo zavrtel chvostom avystrčil tri apol nohy do vzduchu.


  Jej úsmev bol poznačený trpkosťou – ale potom sa jej na tvári mihol nežnejší výraz.


  „Ach, Alice,“ prebehla cez izbu aklesla na kolená pri stoličke bývalej guvernantky, „neplač. Prosím ťa, neplač, to neznesiem.“


  „Nikdy som si nemyslela,“ vzlykala Alice do vreckovky, „že sa zvás stane kurtizána, Cassie. Anič iné nebudete. Titulovaná pros... titulovaná prosti...“ Nedokázala ani dopovedať to slovo.


  Cassandra ju potľapkala po kolene.


  „Bude to sto ráz lepšie než vydaj,“ vyhlásila. „Nevidíš to, Alice? Tentoraz budem mať ja moc vrukách. Budem môcť poskytovať alebo odmietať svoje služby, ako sa mi zachce. Ak sa mi ten muž nebude páčiť alebo ma rozladí, môžem ho poslať do čerta. Budem si môcť vyberať arobiť si, čo chcem, keď práve nebudem... no, pracovať. Bude to tisíc ráz lepšie ako manželstvo.“


  „Netúžila som vživote po ničom inom, len aby som vás videla šťastnú,“ Alice potiahla nosom aosušila si oči. „To je túžba všetkých guvernantiek, Cassie. Sprostredkovane prežívajú šťastie svojich zverenkýň. Chcela som, aby ste vedeli, aké to je byť milovaná. Aaby ste aj vy milovali.“


  „Ja viem, aké je byť milovaná, ty trdlo makové,“ Cassandra si sadla na päty. „Viem, že ty ma ľúbiš, Alice. Belinda ma ľúbi... amyslím, že aj Mary. AjRoger ma ľúbi.“ Pes pricupkal knej astrkal jej ňufákom do ruky, aby ho pohladkala. „Aja zas ľúbim vás. Naozaj.“


  Po lícach bývalej guvernantky stekali slzy. „Viem, Cassie,“ zafňukala. „Ale dobre viete, ako to myslím. Úmyselne sa tvárite, že nerozumiete. Chcem vás vidieť zaľúbenú do dobrého muža, ktorý vás bude ľúbiť. Anedívajte sa tak na mňa. Ten výraz máte vposledných dňoch na tvári tak často, až by si niekto mohol myslieť, že ste naozaj taká. Ale ja dobre poznám tie vykrivené pery apobavený úškrn, ktorý vskutočnosti vôbec nie je pobavený. Sú na svete aj dobrí muži. Môj otec bol jedným znich aurčite nebol jediný taký muž, Boh iste stvoril veľa dobrých ľudí.“


  „No,“ Cassandra ju znova potľapkala po kolene, „možno si nevdojak vyberiem dobrého muža – najskôr bude len mojím ochrancom, ale potom sa do mňa šialene zaľúbi – vlastne nie šialene. Vášnivo sa do mňa zamiluje aja sa zamilujem doňho, vezmeme sa abudeme žiť šťastne stuctom detí na veky vekov amen. Aty okolo nich budeš môcť obskakovať aučiť ich, čo sa tvojmu srdcu uráči. Neodmietnem tvoje služby len preto, lebo máš vyše štyridsať azačínaš byť zábudlivá. Potom už budeš šťastná, Alice?“


  Alice sa smiala cez slzy. „No, nemusel by to byť tucet detí,“ vyhlásila Alice. „Chuderka Cassie, veď by vás to úplne zničilo.“


  Obe sa zasmiali aCassandra vstala. „Okrem toho, Alice, nevidím dôvod, prečo by si mala šťastie prežívať len sprostredkovane. To je hrozné slovo. Vari je načase, aby si začala žiť vlastný život. Azažila aj lásku. Možno aj ty stretneš nejakého džentlmena aon si uvedomí, aký skvost našiel, zaľúbi sa do teba aty doňho. Možno budeš žiť šťastne na veky vekov amen.“


  „Len dúfam, že nebudem mať tucet detí,“ Alice sa zatvárila naoko zhrozene aobe sa znova rozosmiali.


  Ach, vposlednom čase nemali veľmi príležitosť na smiech. Cassandre sa zdalo, že by na prstoch jednej ruky porátala, koľko ráz sa za posledných desať rokov rozveselila.


  „Radšej už idem oprášiť svoj čierny čepiec,“ vyhlásila.


  


  Stephen Huxtable, gróf Merton, si šiel zajazdiť do Hyde Parku so svojím druhostupňovým bratancom Constantinom Huxtablom. Bola to obľúbená hodina smotánky, atak hlavnú cestu zaplnili koče všetkých možných veľkostí atvarov. Väčšinou boli otvorené, aby cestujúci mohli dýchať čerstvý vzduch, obzerať sa dookola aprehodiť slovko-dve scestujúcimi vo vedľajších kočoch alebo aj schodcami. Na chodníčku pre peších ich veru bolo dosť. Abolo tam aj veľa jazdcov na koňoch. Stephen aConstantine boli dvaja znich ašikovne sa prepletali pomedzi koče.


  Krásny deň skorého leta! Na oblohe sa len kde-tu zjavil nadýchaný obláčik, aj ten návštevníkov parku iba ochránil pred páliacim slnkom.


  Stephenovi ľudia neprekážali. Nikto nechodil do parku, aby sa ponáhľal. Ľudia tam vyšli, aby sa stretli so známymi, aStephenovi, veselému, dobrosrdečnému mladému mužovi, sa to páčilo.


  „Ideš zajtra na Megin bál?“ spýtal sa Constantina.


  Meg bola jeho najstaršia sestra Margaret Penthornová, grófka zo Sheringfordu. Túto jar konečne prišli do mesta užiť si spoločenskú sezónu, keďže predchádzajúce dva roky ju zameškali. Prišli aj snovorodeným synom Alexandrom advojročnou Sarah, ako aj so sedemročným Tobym. Rozhodli sa čeliť starému škandálu, ktorý vypukol, keď Sherry utiekol zmesta svydatou dámou ažil sňou až do jej smrti. Niektorí ľudia ešte vždy verili, že Toby je jeho syn, ktorého splodil spani Turnerovou – aSherry aj Meg sa nenamáhali vyviesť ich zomylu.


  Meg mala chrbtovú kosť – to na nej Stephen vždy obdivoval. Ona by sa určite nerozhodla skrývať vrelatívnom bezpečí vidieka anepostaviť sa zoči-voči svojim démonom. Sherrymu nikdy nerobilo problémy bojovať sdémonmi aani nežmurknúť. Akeďže smotánka pred tromi rokmi neodolala zvedavosti aprišla na ich svadbu, teraz si považovala za povinnosť zúčastniť sa zajtra večer na ich bále.


  Nedali by si ho ujsť ani za svet – zvedavosť bola silnejšou motiváciou ako nesúhlas. Smotánka chcela vedieť, ako ich manželstvo po troch rokoch funguje – alebo nefunguje.


  „Samozrejme, nedal by som si ho ujsť ani za svet,“ vyhlásil Constantine akončekom bičíka sa dotkol cylindra, lebo práve prechádzali okolo koča, vktorom sedeli štyri dámy.


  Stephen urobil to isté –všetky štyri dámy sa usmiali akývli hlavou.


  „To vôbec nie je samozrejmé,“ namietol. „Predminulý týždeň si nebol na Nessinom bále.“


  Nessie – Vanessa Wallaceová, vojvodkyňa zMorelandu, bola prostredná zo Stephenových troch sestier azhodou okolností vojvoda bol Constantinov prvostupňový bratanec. Ich matky boli sestry asynovia po nich zdedili tmavé vlasy agrécke črty, takže vyzerali skôr ako bratia než bratanci, takmer ako dvojičky.


  Constantine naozaj neprišiel na Vanessin aElliottov bál, hoci sa práve zdržiaval vmeste.


  „Nepozvali ma,“ pobavene pozrel na Stephena. „Anešiel by som tam, ani keby ma pozvali.“


  Stephen sa zatváril ospravedlňujúco. Bol tak trochu na výzvedách aCon si to zrejme uvedomoval. Stephen vedel, že Elliott aConstantine sa spolu málokedy rozprávajú – hoci vyrástli len pár kilometrov od seba a vdetstve aj vranej mladosti boli blízkymi priateľmi. Akeďže Elliott sa nerozprával so svojím bratancom, nezhovárala sa sním ani Vanessa. Stephen otom často uvažoval, ale nikdy sa na to nespýtal. Rodinné spory bývajú väčšinou hlúpe aťahajú sa dlho potom, keď by sa všetci mali vybozkávať audobriť.


  „Prečo vlastne...?“ začal.


  Vtedy pri nich zastal so svojím dvojkolesovým kočom Cecil Avery ajeho spolucestujúca lady Christobel Foleyová sa tak nakláňala na vratkom sedadle, až to vyzeralo nebezpečne, ato len preto, aby sa na nich srdečne usmiala azakrútila nad hlavou parádnym čipkovým slnečníkom.


  „Pán Huxtable, lord Merton,“ prebehla pohľadom po Conovi anapokon spočinula zrakom na Stephenovi, „nie je dnes krásny deň?“


  Niekoľko minút sa skutočne bavili otom, ako je dnes krásne, aobaja ju požiadali otanec na zajtrajšom bále, keďže jej mama sa len nedávno rozhodla, že radšej pôjde tam než na večeru sDexterovcami, ako pôvodne plánovala, lady Christobel však už medzitým takmer každému povedala, že nepríde, atak sa veľmi bála, že nebude mať tanečných partnerov, samozrejme, okrem drahého Cecila, ktorý bol odnepamäti jej sused na vidieku, apreto, chudák, nemal na výber, len ju galantne vyzvať do tanca, aby nezostala čakankou.


  Lady Christobel málokedy rozdeľovala svoju verbálnu komunikáciu do viet. Človek sa musel veľmi sústrediť, ak chcel sledovať, čo vlastne hovorí, hoci zvyčajne stačilo zachytiť slovo či výraz aprikyvovať. No bolo to pekné dievča aStephenovi sa páčila.


  Musel si však dávať veľký pozor, aby to nedal najavo priveľmi okato. Bola to skutočne dobrá partia. Najstaršia dcéra bohatého avplyvného markíza zBlythesdalu mala osemnásť rokov,tento rok ju uviedli do spoločnosti atúžila si nájsť manžela hneď vprvú sezónu, podľa možnosti prv než jej rivalky. Pravdepodobne sa jej to aj podarí – ak ju niekto chcel nájsť na veľkej spoločenskej udalosti, stačilo sa vydať smerom, kde bola najväčšia tlačenica džentlmenov, aona určite stála vich strede.


  Ona si však robila zálusk na Stephena, tak ako jej mama. Veľmi dobre si to uvedomoval. Patril medzi najlepšie partie vAnglicku atento rok sa ženy rozhodli, že nastal čas, aby sa usadil, vybral si nevestu, založil rodinu avôbec, splnil si všetky povinnosti urodzeného muža. Stephen si to uvedomoval. Mal dvadsaťpäť rokov apodľa všetkého po posledných narodeninách prekročil neviditeľný prah aprešiel od nezodpovednej mladosti kstabilnej mužnosti.


  Lady Christobel nebola jediná mladá dáma, ktorá sa mu zaliečala, ajej matka nebola jediná matka, ktorá sa rozhodla uloviť ho pre svoju dcéru.


  Stephenovi sa väčšina dám, ktoré poznal, páčila. Rád sa snimi rozprával atancoval, sprevádzal ich do divadla, jazdil vkoči alebo chodil na prechádzky do parku. Nevyhýbal sa im, ako to robili mnohí urodzení muži, ktorí sa báli, že sa chytia do pasce. Ale na ženenie nebol pripravený.


  Ani trochu.


  Veril vlásku – romantickú lásku. Určite sa neožení, ak ku svojej nastávajúcej nebude cítiť hlbokú lásku anebude si istý, že aj ona prechováva podobný cit knemu. Ale jeho titul abohatstvo akoby stáli vceste tomuto zdanlivo skromnému snu. Ajeho výzor takisto, ikeď to smrdelo samochválou. Uvedomoval si, že ženám sa zdá pekný apríťažlivý. Ako môže nejaká žena prekonať všetky prekážky achápať ho? Ako ho môže ľúbiť?


  Dúfal len, že aj bohatý gróf má nádej nájsť lásku. Jeho sestry, dokopy tri, ju našli, hoci všetky tri manželstvá mali dosť neistý začiatok.


  Možno raz niekde nejako nájde aj on lásku.


  Medzičasom si užíval život – avyhýbal sa manželským pasciam, ktoré sa mu do cesty stavali čoraz častejšie aaž priveľmi dobre ich poznal.


  „Mám dojem,“ poznamenal Constantine, keď sa pohli ďalej, „že tá mladá dáma by celkom rada vypadla ztoho koča, Stephen, keby si bola istá, že budete stáť nablízku achytíte ju do mužného náručia.“


  Stephen sa zachechtal. „Chcel som sa vás spýtať, čo je medzi vami aElliottom – aNessie? Tie nezhody sa ťahajú, odkedy vás poznám. Čo ich spôsobilo?“


  Poznal Cona osem rokov. Elliott bol vykonávateľom poslednej vôle zosnulého grófa Mertona aprišiel Stephenovi oznámiť, že titul so všetkým, čo knemu patrí, pripadol jemu. Stephen vtedy žil vmalom domci vdedinke Throckbridge vShropshire. Elliott, vtedy vikomt Lyngate, teraz vojvoda Moreland, bol štyri roky Stephenovým poručníkom, až kým nedosiahol plnoletosť. Elliott chodil knemu do Warren Hallu, čo bolo Stephenovo hlavné sídlo vHampshire. Con tam takisto strávil istý čas – bol to jeho domov. Bol starším bratom grófa, ktorý zomrel vo veku šestnásť rokov. Bol najstarším synom grófa anarodil sa skôr ako jeho brat, nemohol sa však stať dedičom, lebo prišiel na svet dva dni predtým, čo sa jeho rodičia zosobášili, ateda ho pokladali za nelegitímneho syna.


  Stephenovi bolo od začiatku jasné, že Elliott aCon sa nemajú radi. Ba čo viac, videl, že medzi nimi vládne doslova nepriateľstvo, niečo sa medzi nimi stalo...


  „Na to sa musíte spýtať Morelanda,“ odpovedal mu Constantine na otázku. „Mám dojem, že to nejako súvisí stým, že je namyslený somár.“


  Ale Elliott nebol namyslený – anebol ani somár. No vždy keď musel stráviť chvíľu vConstantinovej spoločnosti, bol celý meravý.


  Stephen ďalej nepátral. Con mu určite nepovie, čo sa medzi nimi stalo,mal právo strážiť si svoje tajomstvá.


  Con bol vskutočnosti tak trochu hádankou. Hoci kStephenovi aj kjeho sestrám sa vždy správal priateľsky, oplýval aj istým šarmom avždy mal naporúdzi úsmev, pôsobil tak trochu zachmúrene. Po bratovej smrti si kúpil vlastný dom kdesi vGloucestershire, ale nikoho znich tam nikdy nepozval – ani nikoho zo Stephenových známych. Anikto nevedel, ako si mohol takú kúpu dovoliť. Otec mu bezpochyby zanechal nejaké peniaze, ale že by mu odkázal až toľko, aby si mohol kúpiť veľký majetok?


  Samozrejme, Stephen sa do toho nemal čo starať.


  No predsa len rozmýšľal, prečo sa knemu Constantine správa vždy tak priateľsky. Stephen ajeho sestry boli úplne cudzí ľudia, vtrhli do jeho domova avyhlásili ho za svoj. Stephen získal titul grófa Mertona, ktorý ešte pred pár mesiacmi nosil jeho brat apredtým jeho otec. Ten titul by patril Conovi, keby sa narodil otri dni neskôr alebo keby sa jeho rodičia vzali otri dni skôr.


  Nemal by byť zatrpknutý? Možno ho dokonca mohol aj nenávidieť. Nemal by byť stále zatrpknutý?


  Stephen často premýšľal, čo chodí Conovi po rozume, no nevyjadruje to slovami ani činmi.


  „Musí jej byť horúco ako vpekle,“ poznamenal Constantine, keď sa zastavili, aby prehodili pár zdvorilých slov so skupinou mužov. Kývol smerom kchodníku naľavo.


  Prechádzalo tadiaľ dosť ľudí, ale nebolo ťažké uhádnuť, koho má Con na mysli.


  Stál tam hlúčik dám elegantne oblečených vo veselých letných farbách. Pred nimi kráčali dve iné dámy – jedna vdecentných šatách hrdzavej farby, ktoré by sa možno skôr hodili kjeseni, adruhá včiernych vdovských šatách – včiernom od hlavy po päty. Čierny závoj mala taký nepreniknuteľný, že jej vôbec nebolo vidieť tvár, hoci stála iba desať metrov od nich.


  „Chuderka,“ vzdychol Stephen, „zrejme len nedávno stratila manžela.“


  „A zdá sa, že vdosť mladom veku,“ podotkol Constantine. „Rád by som vedel, či je vtvári rovnako pekná ako postavou.“


  Stephena najväčšmi priťahovali veľmi mladé dámy, vdrieku štíhle ako prútik. Keď občas premýšľal omanželstve, vždy si predstavoval, že si bude hľadať manželku medzi čerstvými debutantkami abude to mladá dáma, ktorá sa mu bude nielen páčiť, ale bude ju aj obdivovať aľúbiť. Mladá dáma, ktorej nepôjde len ojeho titul abohatstvo, ale bude ho chcieť spoznať abude ho ľúbiť takého, aký je.


  Táto smútiaca vdova sa kjeho ideálu vôbec nepribližovala. Nezdalo sa mu, že by bola práve vrozpuku mladosti. Jej postava pôsobila priveľmi zrelo. Krásna postava, len čo je pravda, hoci vdovský odev nebol šitý tak, aby zvýrazňoval jej vnady.


  Zrazu ho nečakane zaplavil príval túžby aúprimne sa za to zahanbil. Aj keby nebola celá včiernom, bol by sa hanbil. Zvyčajne nevrhal žiadostivé pohľady na neznáme ženy ako mnohí jeho rovesníci.


  „Dúfam, že sa vtej horúčave neuvarí,“ poznamenal. „Ach, vidím prichádzať Kate aMontyho.“


  Katherine Finleyová, barónka Montfordová, bola Stephenova najmladšia sestra. Naučila sa jazdiť pred piatimi rokmi, keď sa vydala, ateraz sedela na koni ausmievala sa na oboch. Monty takisto.


  „Prišiel som sem, aby si môj kôň dobre zacválal,“ povedal lord Montford namiesto pozdravu, „ale to sa mi sotva podarí, čo poviete?“


  „Ach, Jasper,“ vzdychla Katherine, „to predsa nie je pravda! Prišli ste sem, aby som sa všetkým ukázala vnovom klobúku, ktorý ste mi predpoludním kúpili. Nie je parádny, Stephen? Nezdá sa vám, Constantine, že vyniknem medzi všetkými dámami vparku?“ Zasmiala sa.


  „Mne sa zdá, že to pero by mohlo byť smrtiacou zbraňou,“ poznamenal Con, „keby sa neprehýbalo až pod bradu. Ten klobúk je skutočne mimoriadne slušivý. Avynikli by ste medzi ostatnými dámami, aj keby ste mali na hlave kýbeľ.“


  „Dofrasa, Con,“ vzdychol Monty, „kýbeľ by ma vyšiel lacnejšie než ten klobúk. Ale ešte nie je neskoro.“


  „Je skutočne krásny, Kate,“ uškrnul sa Stephen.


  „Ale ja som sem neprišiel predvádzať nový klobúk,“ namietol Monty. „Chcem sa predviesť sdámou, ktorá ho má na hlave.“


  „To sa mi teda podarilo,“ zasmiala sa Kate. „Podarilo sa mi vymámiť kompliment od všetkých troch. Idete zajtra na Megin bál, Constantine? Ak áno, trvám na tom, aby ste si so mnou zatancovali.“


  Stephen pri nich úplne zabudol na vdovu včiernom svnadnými krivkami.

  CASSANDRE NETRVALO DLHO, kým sa dozvedela o bále lady Sheringfordovej. Stačilo sa poobzerať po Hyde Parku a veľmi rýchlo uvidela veľkú skupinu žien – bolo ich päť –, ktoré sa spolu prechádzali a vzrušene zhovárali.


  Cassandra priviedla Alice k nim, potom kráčali kúsok pred nimi a počúvali ich.


  Dozvedela sa všeličo, čo netúžila vedieť, o tom, aké čepce sú v móde tento rok a kto v nich dobre vyzerá, ale aj kto v nich pôsobí tak hrozne, že by dáme urobili veľkú službu, keby niekto nabral odvahu a povedal jej to. Dozvedela sa o milých šibalstvách ich detí – a každá akoby sa usilovala tromfnúť ostatné. Cassandra mala podozrenie, že tie šibalstvá sú milé iba preto, lebo ich obeťami boli opatrovateľky alebo guvernantky, a nie ich matky. Zdalo sa jej, že každé jedno z tých detí bolo rozmaznané až strach.


  Ale nakoniec únavný rozhovor priniesol ovocie. Tri dámy z tej skupinky plánovali navštíviť bál lady Sheringfordovej, ktorý sa mal konať zajtra večer v dome markíza Claver-brooka na Grosvenor Square. Všetkým sa to zdalo zaujímavé, lebo starý markíz žil dlhé roky utiahnuto a až pred tromi rokmi konečne vyšiel z domu a zúčastnil sa na svadbe svojho vnuka. Odvtedy ho nevideli. A predsa sa má v jeho dome konať bál.


  Povrávalo sa – ako sa Cassandra dozvedela, hoci ju to vôbec nezaujímalo –, že starý pán trávi veľa času na vidieku s vnukom a s pravnúčatami. A manželke jeho vnuka sa podarilo vylákať ho z ulity.


  Bál lady Sheringfordovej v dome Claverbrookovcov na Grosvenor Square, pripomínala si Cassandra v duchu dôležité detaily rozhovoru a usilovala sa nevšímať si nepodstatné.


  Tri zo spomínaných dám sa chystali na ten bál, hoci ani jednej sa, samozrejme, nechcelo. Zdalo sa im nepochopiteľné, že taká úctyhodná dáma ako lady Sheringfordová bola ochotná vydať sa za grófa, ktorý sa pred pár rokmi zachoval tak šokujúco, že slušní ľudia by sa mu mali obrátiť chrbtom.


  Bože dobrý, veď on mal dokonca dieťa s tou hroznou ženskou, ktorá opustila svojho zákonného manžela a utiekla s ním – a to v deň, keď sa mal oženiť so sestrou jej manžela. To bol skutočne škandál nad škandály.


  Ale tie tri napriek tomu na ten bál pôjdu, pretože naň idú aj ostatní. A boli zvedavé, ako sa darí tomu manželstvu. Vôbec by ich neprekvapilo, keby sa po troch rokoch ukázalo, že je neudržateľné. Hoci gróf a jeho manželka sa zrejme budú usilovať počas bálu tváriť, akoby sa mali ktovieako radi.


  Dve dámy na ten bál nešli. Jedna z nich mala čosi dohodnuté už skôr, ako im s úľavou oznámila. Druhá by neprekročila prah domu, v ktorom je gróf Sheringford, ani keby mu všetci ostatní boli ochotní odpustiť a zabudnúť. Nešla by tam, ani keby jej za to ponúkali tisíce. Ale veľmi ju hnevalo, že jej manžel odmietal chodiť na bály, keď vedel, ako rada tancuje.


  Čoraz lepšie a lepšie, pomyslela si Cassandra. Grófka Sheringfordová žije v tieni grófovej povesti – bol známy ako zhýralec. Zdalo sa jej nepravdepodobné, že niekoho pošlú preč odo dverí, aj keď nebude mať pozvánku. Hoci grófova povesť podľa všetkého viac ľudí priláka, než odstraší, pretože zvedavosť bola jedným z hlavných hriechov smotánky – a pravdepodobne celého ľudstva.


  Tak teda pôjde na bál Sheringfordovcov. Mal sa konať na druhý večer. Čas hral dôležitú úlohu. S peniazmi vystačí akurát na zaplatenie nájomného na budúci týždeň a jedla na dva týždne. A potom nastane desivé prázdno, keď peniaze budú odchádzať, ale nijaké nebudú prichádzať.


  Navyše sa musí postarať o strechu nad hlavou a jedlo nielen pre seba, ale aj pre ženy, ktoré sú na ňu odkázané.


  Alice ticho, nespokojne kráčala po jej boku. Len čo sa ocitli pred tými piatimi dámami, Cassandra jej naznačila, aby mlčala. Nastalo hlasné, obviňujúce ticho. Alice sa to vôbec nepáčilo a Cassandra to dokonale chápala. Jej by sa takisto nepáčilo, keby sa musela nečinne prizerať, ako Alice alebo Mary predávajú svoje telo, aby mali čo jesť.

